ΓΡΑΠΤΗ ΕΡΩΤΗΣΗ P-2861/99

υποβολή: Michel Hansenne (PPE-DE) προς την Επιτροπή

(7 Ιανουαρίου 2000)

Θέμα: Κοινό σύστημα για τον φόρο προστιθέμενης αξίας 8η οδηγία

Ο βουλευτής Fernand Herman, με την π' αριθ. 2083/90 ερώτησή του(1), ερωτούσε την Επιτροπή σχετικά με τα εξής: Στο Ηνωμένο Βασίλειο, το Στέμμα, οι τοπικές αρχές καθώς και οι συναφείς οργανισμοί μπορούν να ζητήσουν επιστροφή του Φόρου Προστιθεμένης Αξίας επί των αγαθών καιπηρεσιών που αγοράζουν καθώς και επί των εμπορευμάτων που εισάγουνπό τον όρο τα αγαθά αυτά ή οιπηρεσίες αυτές να μην προορίζονται για δραστηριότητεςποκείμενες σε ΦΠΑ (non-business purposes) ή, σε ένα κάποιο μέτρο, να απαλλάσσονται από ΦΠΑ. Η διαδικασία αυτή η οποία είναι γνωστή με το όνομα «refund scheme», εφαρμόζεται ανεξάρτητα από το αν οι σχετικοί οργανισμοίπόκεινται ή όχι σε φορολογία. Η διαδικασία αυτή είναι σύμφωνη με την έκτη Οδηγία ή όχι;

Για ποιο λόγο η Επιτροπή αρκέστηκε να δώσει μια προσωρινή και ανεπαρκή απάντηση, χωρίς ποτέ να δώσει οριστική απάντηση;

Επεκτείνοντας την ερώτηση του προκατόχου μου, έχει την άποψη η Επιτροπή ότι δημόσιοι οργανισμοί και άλλων κρατών μελών μπορούν επίσης να επωφελούνται από την διαδικασία αυτή και να ζητούν από την HM Customs & Excise την επιστροφή του ΦΠΑ βάσει της 8ης οδηγίας για τα αγαθά και τιςπηρεσίες που έχουν αποκτηθεί στο Ηνωμένο Βασίλειο και τα οποία επιβαρύνονται με τον τοπικό ΦΠΑ;

(1) ΕΕ C 164 της 24.6.1991, σελ. 10.

Απάντηση του κυρίου Bolkestein εξ ονόματος της Επιτροπής

(1 η Φεβρουαρίου 2000)

Το κοινό σύστημα ΦΠΑ προβλέπει ότι τα κράτη μέλη, οι περιφέρειες, τα νομαρχιακά διαμερίσματα, οι κοινότητες και οι λοιποί οργανισμοί δημοσίου δικαίου δεν θεωρείται, καταρχήν, ότιπόκεινται σε φόρο για τις δραστηριότητες ή τις ενέργειες που πραγματοποιούν ως δημόσιες αρχές. Κατά συνέπεια, δεν οφείλεται ΦΠΑ για τις δραστηριότητες ή τις ενέργειες αυτές.

Αντίθετα, οι παραδόσεις αγαθών και παροχέςπηρεσιών που διενεργούνται απόποκείμενους στο φόροπέρ των κρατών μελών, των περιφερειών, των νομαρχιακών διαμερισμάτων, των κοινοτήτων και των άλλων οργανισμών δημοσίου δικαίου, καθώς και οι εισαγωγές εμπορευμάτων που πραγματοποιούν,πόκεινται στο ΦΠΑ.

Έχοντας το καθεστώς του μηποκείμενου στον ΦΠΑ για τις δραστηριότητες ή τις ενέργειες που πραγματοποιούν ως δημόσιες αρχές, τα κράτη μέλη, οι τοπικές αρχές και οι λοιποί οργανισμοί δημοσίου δικαίου εξαιρούνται από κάθε δικαίωμα έκπτωσης του ΦΠΑ που έχει καταβληθεί κατά την αγορά αγαθών καιπηρεσιών. Βεβαίως, το καθεστώς αυτό του μηποκείμενου σε φόρο τους εξαιρεί επίσης από την ανάκτηση του ΦΠΑ που έχει καταβληθεί σε κράτος μέλος άλλο από το κράτος εγκατάστασης, μέσω της διαδικασίας επιστροφής που προβλέπει η όγδοη οδηγία(1).

Προκειμένου, ιδίως, να αποφευχθεί η επίδραση που θα μπορούσε να έχει ο ΦΠΑ στην απόφαση των δημόσιων αρχών να πραγματοποιούν οι ίδιες ορισμένες ενέργειες παρά να τις αναθέτουν σε ιδιωτικές επιχειρήσεις, πολλά κράτη μέλη, μεταξύ των οποίων και το Ηνωμένο Βασίλειο, έχουν καθιερώσει ένα μηχανισμό ολικής ή μερικής απόδοσης του ΦΠΑ που καταβάλλουν οι δημόσιοι οργανισμοί για τις αγορές αγαθών ήπηρεσιών. Πρέπει να σημειωθεί ότι πρόκειται για μια πράξη καθαρά οικονομική μεταξύ διαφόρων δημόσιων οργανισμών η οποία περιλαμβάνεται σε κάθε εθνική πολιτική χρηματοδότησης των δημόσιων αρχών.

Κατά συνέπεια, ένας μηχανισμός του είδους αυτού δεν αντιβαίνει στις διατάξεις της έκτης οδηγίας ΦΠΑ(2).

(1) ΕΕ L 331 της 27.12.1979.

(2) ΕΕ L 145 της 13.6.1977.